open-index/open-wikipedia-markdown huggingface dataset:
Harads

**Harads** (lulesamisk: *Hárált*) er et tettsted i Boden kommune i Norrbottens län i landskapet Norrbotten i Sverige. I 2010 hadde tettstedet 501 innbyggere.

Stedet ligger på nordre side av Luleälven om lag 45 kilometer nordvest for Boden langs Riksväg 97 mellom Luleå og Jokkmokk. Harads er sentrum for flere småsteder i Edefors församling og her finnes Edefors kirke så vel som bibliotek, apotek, butikker, verksteder og en campingplass. Her ligger også *Kläppgårdens bygdegårds- och hembygdsmuseum* og like utenfor sentrum finner vi utsiktspunktet «Utsiktsklippan» med utsikt over elvdalen. 

Harads innehar Norrlands varmerekord; 36,9 grader ble registrert den 17. juli 1945.

## Referanser
Sävast

**Sävast** er et tettsted i Boden kommune i Norrbottens län i landskapet Norrbotten i Sverige. Det ligger ca. seks kilometer sør for Boden. I 2010 hadde tettstedet  innbyggere.

## Referanser
Daniel Olaisen

**Daniel Olaisen** (født 1977) også kalt **Død** (**Dead**), er en norsk gitarist som begynte sin karriere i Satyricon på 1990-tallet. Olaisen har gitt ut 26 studio album med forskjellige band, der Blood Red Throne og Big City er hans hovedband idag. I tillegg har han Zerozonic og Valdaudr som er mindre aktive. Olaisen gir også ut solomateriale fra tid til annen. Han har også spilt i bandene Scariot, Cobolt 60, Trioxin og Satyricon.

## Referanser


## Kilder
* Satyricon-medlemmer

## Eksterne lenker
*
Blåsmark

**Blåsmark** er et tettsted i Piteå kommune i Norrbottens län i landskapet Norrbotten i Sverige. Det ligger cirka femten kilometer sørvest for Piteå. I 2010 hadde tettstedet 339 innbyggere.

## Referanser
Jong skole

**Jong skole** er en barneskole i Bærum. Den ligger på Jongskollen utenfor Sandvika.
På Jong skole er det også noen viktige tradisjoner: «Talentiaden» (en konkurranse der elevene kan vise fram sine talenter), «Ta sjansen» (elevene lager farkoster og aker på dem ned Ta sjansen-bakken), «Mime grand prix» (elevene skal mime og dramatisere en sang) og sjakkturneringene «Påskeegget» (cupturnering) og «Julekurven» (klassisk turnering der eleven med mest poeng vinner).
Tanum og Jong skolekorps er korpset som Jongs skoleelever kan bli med i. Jong Skole er nåværende norgesmestre i skolesjakk. De vant NM for skolelag i 2018 og fikk sølv i Nordiskmesterskapet for skolelag det samme året.

## Historie
Skolen sto ferdig i 1966. I 1995 kom det et påbygg på skolen.
Skolenes rektorer har vært Odd Mørk, Borghild Mørstad, Anne Marie Hognestad, Ingrid Ek (konstituert), Hilde Furseth, Torleif Grendahl, May Gautier Gjerdsbakk, Frode Sømme, og Kathrine Nilssen(nåværende rektor).

## Eksterne lenker
* Skolens hjemmeside
Jävre

**Jävre** er et tettsted i Piteå kommune i Norrbottens län i landskapet Norrbotten i Sverige. Jävre er det sørligste tettsted ved E4 i Norrbotten. I 2010 hadde tettstedet 576 innbyggere.

## Historie

Det går en arkeologisti fra den sørlige delen av tettstedet og til Norrbottens og Sveriges nordligste gravfelt. På veien passerer man gravhauger fra bronsealderen, en labyrint fra 1200-tallet, steinsettinger fra jernalderen og et særskilt steinmonument som er blitt kalt for «Liggende høne» grunnet dens ytre form.

Det finnes bevart dokument som viser att det var en form for bysamfunn her i middelalderen. I år 1539 var det seks røkerier i Jävre. På Karl XIIs tid var det 12 «skattehemman» (de som betalte skatt), blant disse var det et gjestgiveri og «skjutsombyte». Av senere tid finnes levninger etter Degerfors bruk i sentrum av tettstedet. På bruket ble tilvirket blant annet smijern og ble tilvirket i årene mellom 1797 og 1887.

En av de eldste fyrtårn i Sverige finnes i Jävre. Det er Skags fyr som opprinnelig sto på øya Gråklubben ved Skagsudde utenfor Örnsköldsvik og var i drift i årene 1871 og 1957.

I Jävre finnes det et kvern- og bygdemuseum.

## Referanser
Mac OS X v10.6

**Mac OS X versjon 10.6 «Snow Leopard»** er den syvende versjonen av Apples Mac OS X-operativsystem. Snow Leopard ble lansert av Apples direktør Steve Jobs på Apple Worldwide Developers Conference den 9. juni 2008. Operativsystemet ble utgitt av Apple før opprinnelig lanseringsdato, 28. august 2009. Ved lansering av forrige operativsystem Mac OS X v10.5 ble tidsplanen forskjøvet med ni måneder. Det var opprinnelig planlagt lansering våren 2007, men ble i stedet lansert i slutten av oktober 2007.

Det nye systemet har ikke fokus på nye funksjoner, men heller å forbedre den generelle stabiliteten, kompatibiliteten og brukervennligheten. En tidlig versjon ble distribuert til programvareutviklere 10. juni 2008. Bilder viser også at Mac OS X 10.6 bare vil kunne installeres på Macintosh-maskiner som har en Intel-prosessor.

## Forandringer og forbedringer
* Støtte for oppkobling mot Microsoft Exchange 2007 tjenere er inkludert i Adressebok, Mail og Kalender (tidligere kalt iCal).
* Hurtigere installering og mindre plassforbruk.
* Støtte for opptil teoretisk maksimum av 16TB RAM ved videre utvikling av 64-bit teknologi i operativsystemkjernen.
* Grand Central En parallell-programmeringsteknologi som gjør det mulig å la operativsystemet få full nytte av multi kjerne CPUer og grafikk prosesseringsenheter (GPUer).
* QuickTime X støtter optimal prosessering av forskjellige typer video og lydfiler.
* OpenCL (Open Computing Language), et programmeringsspråk som gjør det mulig for utviklere å kode applikasjoner som utnytter grafikk prosesseringsenheter til generelle (ikke grafiske) beregninger.
* Økt hastighet for nettleseren Safari. En SquirrelFish kjerne vil øke JavaScript hastigheten med 53%.

## Versjonshistorie
*Mac OS X v10.6 WWDC Developer Preview (build 10A96), lansert 10. juni 2008.

## Referanser


## Eksterne lenker
* Snow Leopard på Apples websider
* Snow Leopard Server på Apples websider
Högholmen (Helsingfors)

**Högholmen** (finsk *Korkeasaari*) er en øy på 22 hektar og en dyrepark i Helsingfors. Högholmen tilhører bydel 19 Blåbärslandet-Högholmen.

## Historie
Högholmen har en lang historie som rekreasjonsområde for byen; allerede i 1569 ga kong Johan III av Sverige øya til byens borgere, sammen med flere andre øyer. Øya ble brukt som beitemark og som fiskevær, senere ble også skogen utnyttet.

Under Krimkrigen (1853–56) kom Högholmen under militær kontroll, men etter en offentlig debatt ble den igjen frigitt i 1864. Det ble opprettet en skipsrute til øya, og den ble et populært utfartsmål, med paviljonger og restauranter. I 1883 ble øya utleid til et firma (*Helsingin Anniskeluyhtiö*) som både anla veier og oppførte flere bygninger på øya. En av bygningene var en sommerrestaurant, tegnet av Theodor Höijer. Firmaet planla også en dyrehage, og etter at bystyret i 1889 forkastet planene om dyrehage på Alphyddan ble planene for Högholmen mer konkrete. 

I forbudstiden gikk virksomheten på øya dårlig, og dyreparken ble overtatt av bystyret i 1920. Ei bru mellom Blåbärslandet og Högholmen blei ferdig i 1972, og fra da av blei det mulig å ha dyreparken åpen heile vinteren. Tidligere hadde parken stengt når båttrafikken slutta om høsten.

## Högholmens dyrepark
Parken har spesialisert seg på store kattedyr, og har blant anna indiske løver. Til sammen finns det rundt 200 dyrearter og meir enn 1000 plantearter. Dyreparken er delt i tre deler: Amazonia, Africasia og Borealia. Högholmen er mest kjent for sine snøleoparder, som har blitt oppfostret her siden 1976. En annen publikumsfavoritt er bavianene.

Parken har over 520 000 årlige besøkende (2006).  
## Eksterne lenker
* 
*  zoo.hel.fi
Pelym

**Pelym** (russisk: Пелым) eller **Bolsjoj Pelym** (Большой Пелым – «Store Pelym») er ei elv lengst nord i Sverdlovsk oblast i Russland. Den er ei sideelv til Tavda. 

Pelym har sitt utspring på østsiden av de nordlige Uralfjellene, og renner derfra over skogskledde områder av Det vestsibirske lavland. Elva er frosset over fra oktober til april. Den er seilbar på de nederste 245 kilometrene.

## Referanser
Møllmannen

**Møllmannen** (engelsk: **Mothman**) er et mystisk vesen som ble observert og rapportert første gang i Charleston og Point Pleasant – begge i Vest-Virginia – mellom september 1966 og desember 1967. Men den har også blitt observert utenom dette, også så sent som i 2007.

## Observasjoner
Den ble observert mange ganger mellom 1966 og 1967 i Point Pleasant. Den ble observert flyvende på himmelen, sittende i et tre i hagen, eller stående på ting langs veiene osv. 15. desember 1967, kollapset Silver Bridge og 46 menneskeliv gikk tapt. Etter dette var det knapt noen observasjoner av Møllmannen i Point Pleasant.

I årene etter har den blitt sett før flystyrter, bilulykker og lignende. Møllmannen blir ofte sett rett før noen store og tragiske ulykker har skjedd, bl.a hevder noen at de hadde sett den rett før Tsjernobyl-ulykken i 1986.

De som hevder å ha sett den beskriver den som en skikkelse med størrelsen til en voksen mann, mørk brun eller sort med store vinger og med røde lysende øyne. Noen hevder også at den er hodeløs, at øynene sitter i brystet på den.

## Teorier
Det er flere teorier om hva denne skapningen er, og en av dem som har studert temaet er John Keel, en amerikansk ufologist, parapsykologist og journalist. I 1976 utgav han boka «The Mothman Prophecies» som omhandler observasjonene i West Virginia og teoriene som spant rundt dette.

Det er også teorier om at Møllmannen er noe utenomjordisk, eller selveste «Dødsengelen». Ellers er det meninger om at den er en misdannet «Sandhill Crane», en stor fugl av tranefamilien, eller en stor ugle. 

## Litteratur
* Coleman, L. "*Mothman and Other Curious Encounters*". (2002). ISBN 978-1931044349 or (ISBN 1-931044-34-1)
* Colvin, Andrew "*The Mothman's Photographer: The Work of an Artist Touched by the Prophecies of the Infamous Mothman*" (2007). ISBN 978-1419652653
* Colvin, Andrew "*The Mothman's Photographer II: Meetings With Remarkable Witnesses Touched by Paranormal Phenomena, UFOs, and the Prophecies of West Virginia's Infamous Mothman*" (2007). ISBN 978-1419652653
* Keel, John A. "*The Mothman Prophecies*" (2007). ISBN 0-7653-4197-2
* Keel, John A. "*The Eighth Tower*" (1977). ISBN 978-0451074607
* Sergent, Jr., Donnie "*Mothman: The Facts Behind the Legend*" (2001) ISBN 978-0966724677
Svanstein

**Svanstein** er et småsted i Övertorneå kommune i landskapet Norrbotten i Norrbottens län i Sverige. I 2005 var Svanstein regnet som et tettsted, og hadde da 207 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Hedenäset

**Hedenäset** (finsk: *Hietaniemi*) er et tettsted i Övertorneå kommune i Norrbottens län i landskapet Norrbotten i Sverige. I 2010 hadde tettstedet 270 innbyggere.

## Referanser
Juoksengi

**Juoksengi** (finsk: *Juoksenki*) er et tettsted i Övertorneå kommune i landskapet Norrbotten i Norrbottens län i Sverige. I 2010 hadde tettstedet 350 innbyggere.

Den nordlige polarsirkelen, som passerer gjennom tettstedets østlige del, har gitt Juoksengi kallenavnet «polarsirkelbyen». 
På finsk side av grensen ligger tettstedet Juoksenki, bara noen hundre mener fra Juoksengi. Disse to var én by inntil 1809, da den ble delt av den nye riksgrensen. Finnene kaller begge stedene Juoksenki.

Byens fotballklubb heter *[[Pol/Svan]] (PSSF)*. Laget spiller hjemmekampene på *Polvallen* like ved *Polcirkelhuset*. 

Ved fjellet Littisvaara, i den nordlige delen av bygda, er det lysløype og skytebane. Om vinteren kjøres det ofte opp flere langrennsløyer med utgangspunkt fra Littisvaara.

Nabobygder er Svanstein i nord, Vyöni i vest, Vanhaniemi i sør og Juoksenki på finsk side av Torneälven.

## Referanser
Norrfjärden

**Norrfjärden** er et tettsted i Piteå kommune i Norrbottens län i landskapet Norrbotten i Sverige. Det ligger cirka femten kilometer nord for Piteå. I 2010 hadde tettstedet  innbyggere.

## Referanser
Dinoflagellater

* fureflagellater
* Noctiluciphyceae
* Syndiniophyceae

**Dinoflagellater** er en gruppe eukaryoter som tilhører Alveolata.
De er protoktister, og de fleste artene lever som plankton i hav, men noen holder til i ferskvann.
Noen er parasitter (f.eks. *[[Oodinium]]* og *[[Pfiesteria]]*). Oppblomstringer av dinoflagellater kan farge varme kystvann rødt. Skalldyr (f.eks østers) som spiser populasjoner akkumulerer dermed giftige forbindelser som igjen kan matforgifte mennesker.
## Referanser

## Eksterne lenker
*
Östra Bispgården

**Östra Bispgården** er et tettsted i Jämtlands län i landskapet Jämtland i Sverige. I 2010 hadde tettstedet 279 innbyggere.

## Referanser
Vegard Sverre Tveitan

**Vegard Sverre Tveitan**, kjent under artistnavnet **Ihsahn**, (født 1975) er en norsk komponist, gitarist, bassist, keyboardist og vokalist innen black metal sjangeren. 

Tveitan er fra Notodden, og spilte i det norske bandet Emperor og Thou Shalt Suffer frem til 2006. Han har også spilt synthesizer i bandet Satyricon som studio- og konsertmusiker. Andre band han har jobbet med er: Arcturus, Darkthrone, Wongraven, Ildjarn, Peccatum, Zyklon-B og Ulver. For albumet *After* som ble gitt ut i 2010 under Ihsahn-navnet ble han nominert til Spellemannprisen 2010 i klassen «Metal».

## Diskografi
;Soloalbum
* *[[The Adversary (album)|The Adversary]]* (2006)
* *[[angL]]* (2008)
* *[[After (album)|After]]* (2010)
* *[[Eremita]]* (2012)
* *[[Das Seelenbrechen]]* (2013) 
* *[[Arktis.]]* (2016)
* *Ámr* (2018)
* *Ihsahn* (2024)

;Thou Shalt Suffer
* *Open the Mysteries of Your Creation* (Demo, 1991)
* *Into the Woods of Belial* (Demo, 1991)
* *[[Into the Woods of Belial]]* (Samlealbum, 1997)
* *[[Somnium]]* (Studioalbum, 2000)

;Emperor
* *Wrath of the Tyrant* (Demo, 1992)
* *[[As the Shadows Rise]]* (Demo, 1994)
* *[[Emperor/Hordanes Land]]* (Split album, 1993)
* *[[Emperor (album)|Emperor]]* (Studioalbum, 1993)
* *[[As the Shadows Rise]]* (Studioalbum, 1994)
* *[[In the Nightside Eclipse]]* (Studioalbum, 1994)
* *[[Reverence]]* (Studioalbum, 1996)
* *[[Anthems to the Welkin at Dusk]]* (Studioalbum, 1997)
* *[[Emperor / Wrath of the Tyrant]]* (Samlealbum, 1998)
* *[[Thorns vs. Emperor]]* (Split album, 1999)
* *[[IX Equilibrium]]* (Studioalbum, 1999)
* *[[Emperial Live Ceremony (album)|Emperial Live Ceremony]]* (Konsertalbum, 2000)
* *[[True Kings of Norway]]* (split album, 2000)
* *[[Emperial Live Ceremony]]* (VHS/DVD, 2000)
* *[[Prometheus - The Discipline of Fire & Demise]]* (Studioalbum, 2001)
* *[[The Emperial Vinyl Presentation]]* (Samlingsboks, 2001)
* *[[Scattered Ashes: A Decade Of Emperial Wrath]]* (samlealbum, 2003)

;Peccatum
* *[[Strangling from Within]]* (Studioalbum, 1999)
* *Oh, My Regrets* (EP, 2000)
* *Amor Fati* (Studioalbum, 2001)
* *[[Lost in Reverie]]* (Studioalbum, 2004)
* *[[The Moribund People]]* (EP, 2005)

;Hardingrock
* *Grimen* (2007)

;Gjesteartist
* Ildjarn – *Det Frysende Nordariket* (vokalist på forskjellige låter) (1995)
* Wongraven – *[[Fjelltronen]]* (synth) (1995)
* Zyklon-B – *Blood Must Be Shed* (synth og gitar) (1995)
* Ulver – *[[Themes From William Blake's The Marriage of Heaven and Hell]]* (gjestevokalist på «A Song of Liberty») (1998)
* Arcturus – *[[The Sham Mirrors]]* (gjestevokalist på «Radical Cut») (2002)
* Star of Ash – *[[Iter.Viator]]* (diverse instrument, blant annet gitar og bass) (2002)

## Referanser


## Eksterne lenker
* 
* 
* 
* 
* Emperor offisielle hjemmeside
* Peccatum offisielle hjemmeside
* Mnemosyne Productions
Det vestsibirske lavland

**Det vestsibirske lavland** (russisk: За́падно-Сиби́рская равни́на) er en enormt sletteland som ligger i det vestlige Sibir i Russland. 

## Geografi
Det vestsibirske lavland strekker seg 1900&nbsp;km fra Uralfjellene i vest til elva Jenisej i øst, og 2400&nbsp;km fra Nordishavet til begynnelsen av Altaifjellene i sør. Den er beskrevet som verdens største ubrutte lavland &mdash; over halvparten ligger mindre enn 100&nbsp;moh&mdash;og det dekker et område på 2,6–2,7 millioner&nbsp;km², noe som utgjør rundt en tredjedel av Sibir,.
 
Det vestsibirske lavlandet har åtte forskjellige vegetasjonsregioner: tundra, skogtundra, nordre taiga, midtre taiga, sørlig taiga, sub-taiga skog, skogssteppe og steppe. Antallet dyrearter på slettelandet varierer fa 107 på tundraen til 278 eller mer i skogssteppe-regionen. 

Vintrene på det vestsibirske lavlandet er lange og strenge. Klimaet på mesteparten av sletta er enten subarktisk eller kontinentalt. Blant de største byene på lavlandet er Surgut og Nizjnevartovsk.

## Geologi
Det vestsibirske lavlandet består for det meste av kenozoiske alluviale avleiringer, og det er usedvanlig flatt. En stigning i havnivået på femti meter ville oversvømme alt land mellom Nordishavet og Novosibirsk. Mange av avleiringene på slettene er resultatet av isdemninger på slutten av istiden, som reverserte elvene Ob og Jenisej slik at de rant sørover mot Det kaspiske hav og muligens også Aralsjøen. Lavlandet er svært sumpete med tallrike innsjøer, og jordsmonnet er stort sett myraktige histosoler og i den treløse nordre delen, histeler. Mot sør ligger verdens sannsynligvis største myr, Vasiuganje, som dekker rundt 51&nbsp;600&nbsp;km².

På lavlandets sørlige områder, hvor permafrost stort sett er fraværende, besto den opprinnelige vegetasjonen (som nå stort sett er borte) av rike gressland, som en forlengelse av Den kasakhiske steppe.

Store områder av slettelandet blir oversvømt i vårløsningen, og myrområdene gjør store deler av området uegnet for jordbruk. 

De største elvene på Det vestsibirske lavlandet er Ob, Irtysj og Jenisej. Området inneholder enorme reserver av petroleum og naturgass, og mesteparten av Russlands olje- og gassproduksjon kommer fra denne regionen.

## Se også
*Den østeuropeiske slette &ndash; Russlands andre store sletteland
*Den eurasiske steppe

## Referanser


## Eksterne lenker
* NASA:Det vestsibirske lavland 
* Topografi og drenering i Russia
* Verdens myrer: Russland — Sibir
Sepp Piontek

**Sepp Piontek**, fullt navn **Josef Emanuel Hubertus Piontek**, (1940–2026) var en tysk fotballtrener og -spiller.
 
Piontek startet spillerkarrieren i den tyske klubben *VfL Germania Leer* (1949–1960). Fra 1963 til 1972 spilte han 203 Bundesliga-kamper for SV Werder Bremen, samt 6 landskamper for . Etter at han la opp som spiller, var han manager for Werder Bremen (1971–1975) og senere Fortuna Düsseldorf (1975–1976) og FC St. Pauli (1978–1979).

I 1979 ble Piontek landslagssjef for , etter en periode som landslagssjef for Haiti. Han ledet det danske landslaget gjennom 115 kamper, og førte laget til deres første VM-sluttspill i 1986. Han sluttet som landslagssjef i 1990, og var senere en periode landslagssjef for . I 1990-årene returnerte han til Danmark der han ledet klubbene AaB og Silkeborg IF, og i tillegg arbeidet med landslaget til Grønland.

## Utmerkelser
*  Fortjenstkors med bånd av Forbundsrepublikken Tysklands fortjenstorden (2011)

## Referanser


## Eksterne lenker
*
WinAir

**Windward Islands Airways**, eller bare **Winair**, et det statlige flyselskapet på Sint Maarten. Selskapet ble stiftet i 1961. Det har åtte fly (fire egne og fire som wet-lease) som betjener ti flyplasser, alle på Leewardøyene i De små Antiller nordøst i Karibia.

## Destinasjoner
Windward Island Airways flyr til følgende destinasjoner
*Anguilla (Clayton J. Lloyd internajonale lufthavn) (flys av Anguilla Air Services med Britten-Norman BN-2 Islander -fly)
*Nevis (Vance W. Amory internasjonale lufthavn)
*Saba (Juancho E. Yrausquin lufthavn)
*Saint-Barthélemy (Gustav III lufthavn)
*Sint Eustatius (F.D. Roosevelt lufthavn)
*St. Maarten (Prinsesse Juliana internationale lufthavn) **Hub**
*Tortola (Terrance B. Lettsome internasjonale lufthavn) (flys av Briko Air Services med BAe Jetstream 32 -fly)

## Flåte

WinAir har følgende fly 08.05. 2019:

*4 De Havilland Canada DHC-6 Twin Otter Series 300

## Referanser


## Eksterne lenker
*
L’Espérance lufthavn

**L'Espérance lufthavn** , også kjent som **Grand Case lufthavn** (fransk:*Aérodrome de Grand-Case Espérance*), er en flyplass i Grand Case, på den franske siden av Saint-Martin. Flyplassen brukes bare av små fly, mens større fly benytter Prinsesse Juliana internationale lufthavn på den nederlandske siden av øya.

## Selskaper og ruter

## Referanser
Stan Winston

**Stan Winston** (født 7. april 1946 i Arlington i Virginia, død 15. juni 2008 i Malibu i California) var en amerikansk spesialeffekttekniker og sminkør. Han var best kjent for sitt arbeid i Edward saksehånd og Terminator-, Jurassic Park-, Alien- og Predator-seriene. Totalt har han blitt nominert til Oscar ti ganger, og har vunnet fire av dem.

## Academy Awards
* 1982: Oscar nominasjon for Best Makeup: *[[Heartbeeps]]*
* 1987: **Vant Oscar for Best Visual Effects**: *[[Aliens (film)|Aliens]]*
* 1988: Oscar nominasjon for Best Visual Effects: *[[Predator – den usynlige fiende|Predator]]*
* 1991: Oscar nominasjon for Best Makeup: *[[Edward Scissorhands]]*
* 1992: **Vant 2 Oscarer – Best Visual Effects og Best Makeup:** *[[Terminator 2: Judgment Day]]*
* 1993: Oscar nominasjon for Best Makeup: *[[Batman Returns]]*
* 1994: **Vant Oscar for Best Visual Effects**: *[[Jurassic Park (film)|Jurassic Park]]*
* 1998: Oscar nominasjon for Best Visual Effects: *[[The Lost World: Jurassic Park]]*
* 2002: Oscar nominasjon for Best Visual Effects: *[[A.I.]]*

## Notable filmer
* *[[Heartbeeps]]* (1981)
* *[[The Thing (film)|The Thing]]* (1982)
* *[[Friday the 13th Part III]]* (1983)
* *[[The Terminator]]* (1984)
* *[[Aliens (film)|Aliens]]* (1986)
* *[[The Monster Squad]]* (1987)
* *[[Predator – den usynlige fiende|Predator]]* (1987)
* *[[Pumpkinhead (film)|Pumpkinhead]]* (1988)
* *[[Leviathan (film)|Leviathan]]* (1989) 
* *[[Edward Scissorhands]]* (1990) 
* *[[Predator 2]]* (1990)
* *[[The Flash (TV series)]]* (1990)
* *[[Terminator 2: Judgment Day]]* (1991) 
* *[[Batman Returns]]* (1992)
* *[[Jurassic Park (film)|Jurassic Park]]* (1993)
* *[[Interview with the Vampire]]* (1994) 
* *[[Congo (film)|Congo]]* (1995)
* *[[The Island of Doctor Moreau]]* (1996) 
* *[[T2 3-D: Battle Across Time]]* (1996) 
* *[[Ghosts (1997 film)|Ghosts]]* (1997)
* *[[The Lost World: Jurassic Park]]* (1997)
* *[[Small Soldiers]]* (1998) 
* *[[Lake Placid (film)|Lake Placid]]* (1999)
* *[[End of Days (film)|End of Days]]* (1999)
* *[[Pearl Harbor (film)|Pearl Harbor]]* (2001)
* *[[A.I.]]* (2001)
* *[[Jurassic Park III]]* (2001)
* *[[Darkness Falls (2003 film)|Darkness Falls]]* (2002)
* *[[Big Fish]]* (2003)
* *[[Terminator 3: Rise of the Machines]]* (2003)
* *[[Wrong Turn]]* (2003)
* *[[Constantine (film)|Constantine]]* (2005)
* *[[Iron Man (film)|Iron Man]]* (2008)

## Referanser

## Eksterne lenker
* 
* 
*
Human Nature (sang)

***Human Nature*** er en  singel utgitt av Michael Jackson, og er den femte av sju singler fra musikkalbumet *[[Thriller]]* fra 1982. 

Sangen «Human Nature» er skrevet av Toto-medlem Steve Porcaro, med tekst laget av John Bettis. Sangen nådde nummer sju på Billboard Hot 100, men var ikke en stor internasjonal hit som de andre tidligere utgitte singlene, derfor ble den ikke utgitt utenfor USA.

Følgende er tatt fra spesialutgaven av Thriller, hvor Quincy Jones snakker i albumets ekstraspor: «Human Nature hadde ikke vært med i Thriller hvis det ikke hadde vært for glemsomheten.» Da Jackson og Quincy Jones produserte Thriller i 1982 hadde de planer om å spille inn sangen «Carousel» på albumet da det var plass til en sang til, men Jones ombestemte seg, og ville ta vekk «Carousel» fra albumet. Under denne tiden sendte Toto Jones to demoer som de tenkte kunne være interessante for Michael. De to første sangene på demoen imponerte ikke Jones. Etter disse to prøvene glemte Jones å skru av demoen. Det er i dette øyeblikket Jones beskriver det slik i spesialutgaven av Thriller: «...og plutselig ble det stille, og så hørte jeg; «why? Why?... da da da da da da da da... why? Why?».» Mens han snakket om det nevnte Jones at han får gåsehud bare av å snakke om det.

Det var mens han hørte til denne demoen, som var skrevet av Steve Porcaro, at Jones bestemte seg for å bytte ut «Carousel» med «Human Nature». Deretter kontaktet Jones John Bettis som skrev teksten.
P.Y.T. (Pretty Young Thing)

«**P.Y.T. (Pretty Young Thing)**» er en hitsingel fra Michael Jacksons 1982 hitalbum *[[Thriller (album)|Thriller]]*. Singelen nådde 10.-plass på Billboard Hot 100-listen i USA.

Sangen var egentlig skrevet av Jackson and Greg Phillinganes og var en mid-tempo R&B-jam. Quincy Jones ville at den skulle være mer «upbeat», så han omskrev den og det var Jones' versjon som kom på albumet.

Jacksons originale versjon av «P.Y.T.» kan også høres på CD 2 av *[[Michael Jackson: The Ultimate Collection]]*. I *Thriller 25*, er demoen mikset og kalt «P.Y.T. 2008» med will.i.am

## Medvirkende
*Tekst og Melodi: James Ingram and Quincy Jones 
*Produsent: Quincy Jones 
*Synthesizer og synthesizer programming: Greg Phillinganes 
*Vocoder and emulator: Michael Boddicker 
*Portasound keyboard: James Ingram 
*Gitar: Paul Jackson 
*Elektrisk bass: Louis Johnson 
*Trommer: N'dugu Chancler 
*Handklaps: Michael Jackson, Louis Johnson, Greg Phillinganes, James Ingram, and Steve Ray
Petter Skarheim

**Petter Skarheim** (født 1962) er departementsråd, det vil si øverste administrative leder i Kunnskapsdepartementet

Han var direktør i Utdanningsdirektoratet fra 2004 til mai 2016. 

## Karriere
* 2016– Departementsråd i Kunnskapsdepartementet
* 2004–2016 Direktør i Utdanningsdirektoratet
* 2011–2013 Ambassaderåd i den norske delegasjonen til OECD
* 2003–2004 Leder for prosjektet som hadde ansvaret for å etablere Utdanningsdirektoratet
* 2002–2003 Sekretariatsleder for Kvalitetsutvalget
* 1998–2004 Ekspedisjonssjef i Utdannings- og forskningsdepartementet, Avdeling for kompetanse og arbeidsliv
* 1996–1999 Sekretariatsleder for utvalget som utredet Kompetansereformen

## Referanser


## Eksterne lenker
* utdanningsnytt.no Ny direktør i Utdanningsdirektoratet 19.08.2011
* Ida Large og Petter Skarheim. Kronikk i Aftenposten Myter om karakterer  06.12.2010
* regjeringen.no Utdanningsdirektoratet opprettet 26.01.2004
Alexander Walke

**Alexander Walke** (født 6. juni 1983 i Oranienburg, Brandenburg) er en tysk fotballtrener of tidligere fotballspiller som er keepertrener for den østerrikske klubben Red Bull Salzburgs ungdomsavdeling.

I 2005 gikk Walke fra Werder Bremen, hvor han hadde spilt i seks år, til Baden-Württemberg. Fjorten år gammel, startet han karrieren hos Energie Cottbus. I 2003 under U20-VM, testet han positivt på tetrahydrocannabinol.

## Referanser


## Eksterne lenker
*
Erick Walder

**Erick Walder** (født 5. november 1971 i Mobile i Alabama) er en tidligere amerikansk lengdehopper.

Han har en personlig rekord på 8.74 meter, oppnådd i april 1994 i El Paso.

På college, konkurrerte han for University of Arkansas, hvor han tok ti NCAA lengdehopp- og tresteg titler. Han har fortsatt skolerekorden med 8.74 meter.

I 2004 ble Walder utestengt i to år for bruk av amfetamin og metamfetamin.

## Karriere

## Referanser

## Eksterne lenker
*
She’s Out of My Life

**«She`s Out of My Life»** er en sang, skrevet av Tom Bahler. Låten er blitt spilt inn av artister som Patti LaBelle, Ginuwine, 98 Degrees og Josh Groban. Michael Jacksons versjon er den mest kjente av dem alle. 

Quincy Jones sa at Michael Jackson begynte å gråte under hver takning av innspillingen av sangen. Denne balladen ble laget til Michael Jackson-albumet *Off The Wall*, som ble utgitt i 1979, men singelen kom ikke på markedet før i 1980. 

*B-side «You Push Me Away» (med The Jacksons, Storbritannia)
*«Get on the Floor» (USA) 
 
*Tekst og Melodi: Tom Bahler 
*Produsert av Quincy Jones og Michael Jackson
*Hoved- og bakgrunnsvokal: Michael Jackson 
*Bass: Louis Johnson
*Gitar: Larry Carlton 
*Elektrisk piano: Greg Phillinganes 
*Strengearrangement av Johnny Mandel 
*Konsertmester: Gerald Vinci
Petersevangeliet

**Petersevangeliet** er et apokryft evangelie-fragment som forteller om Jesu død og oppstandelse. 

Teksten ble funnet i 1887 som en gravamulett ved et kloster i Akhmim i det nordlige Egypt. Manuskriptet var fra 800-tallet, men tekstsammenfall med fragmenter av *Oxyrhynchus papyri* fra 200-tallet viser at teksten minst er fra 200-tallet. Skriftet var kjent fra før, ettersom Eusebius av Cæsarea henviser til det. 

Deler av innholdet tyder på at forfatteren tolker Jesu død i lys av det gamle testamente, med mer ordrette sitat fra Salmenes bok enn i de synoptiske evangelier. Skriftet inneholder også skildringer av Jesu opptreden i dødsriket. Det er uenighet om hvorvidt Petersevangeliet bygger på de kanoniske evangelienes fremstilling, eller om det knytter seg til en eldre, muntlig tradisjon av begivenheter rundt Jesu død. For eksempel fortelles det at en stor folkemengde kom fra Jerusalem for å se Jesu grav. 

En oversettelse av Einar Thomassen ble utgitt i samlingen *[[Apokryfe evangelier]]* i serien Verdens Hellige Skrifter i 2001.

## Referanser
Holisme

**Holisme** (fra gresk ὅλος *holos*, *hel, fullstendig*) er en filosofisk eller vitenskapsteoretisk retning der hovedessensen kan oppsummeres slik: «*Helheten er mer enn summen av dens deler*.». 
Tanken er at egenskapene til et gitt system (biologisk, kjemisk, sosialt, økonomisk, mentalt, lingvistisk, osv.) ikke kan forklares eller bestemmes ut fra de enkelte komponentene alene. I stedet er det systemet som helhet som er av avgjørende betydning for hvordan de enkelte delene oppfører seg.

Reduksjonisme er ofte sett på som  det motsatte av holisme. Reduksjonisme i vitenskapsteori innebærer at et komplekst system kan forklares ved reduksjon til dets elementære bestanddeler.

På den annen side kan holisme og reduksjonisme bli sett på som komplementære synspunkter på den måten at begge trenges for å gi en grundig beskrivelse av et gitt system.

## Den holistiske tradisjon
Holisme ble først fremmet av Parmenides på 500-tallet fvt. innenfor aksetidens idéutvikling.
 
I nyere tid har begrepet «et holistisk menneskesyn» oppstått i forbindelse med sunnhet. Men holisme opptrer i mange sammenhenger, kanskje særlig innenfor økologi og i form av økosofi som hos den norske tenkeren Arne Næss. Holisme  kan også betegne et livssyn.

## Holisme som livssyn
Norge er det første land i verden med holisme som et eget livssyn. Alternativt Nettverk samlet alternativbevegelsen på 1990-tallet gjennom å gjennomføre store messer, også kalt for Alternativ Messer. Her så også Holistisk Forbund dagens lys 16. november 2002.

Forbundet utviklet egne vedtekter og en egen plattform som uttrykker hva livssynet står for https://www.holistisk-forbund.no/om-oss/verdigrunnlag . Dette verdigrunnlaget omhandler viktige holistiske standpunkt i forhold til etikk, åndelighet, økologi, bærekraft, helse og et helhetlig syn på mennesket.

Holistisk Forbund besluttet seg også for å utvikle sine egne seremonier og ritualer. I 2006 ble det utarbeidet et eget konfirmasjonsopplegg for holistisk konfirmasjon, som ble satt ut i livet året etter.

I 2009 fikk forbundet vigselsrett, og har idag over 20 godkjente ritualledere. Holistisk Forbund utfører ritualene Navnedag, Vielse og Gravferd https://www.holistisk-forbund.no/ritualer .

## Referanser


## Se også
* Buckminster Fuller
* Holistisk forbund
* Panenteisme
* Synergi
* Willard van Orman Quine
Slavoj Žižek

**Slavoj Žižek** (født 1949) er en slovensk sosiolog, filosof og kulturkritiker. Han er født i Ljubljana i  Slovenia i daværende Jugoslavia. Žižek er dr.phil. i filosofi fra Universitetet i Ljubljana, og han studerte psykoanalyse ved Universitetet i Paris (VIII) hos Jacques-Alain Miller og François Regnault. I presidentvalget i Slovenia i 1990 stilte han som Det liberaldemokratiske partis kandidat.

Žižek er særlig kjent for å anvende psykoanalyseteorier av Jacques Lacan i samfunnskritikk og i analyse av moderne populærkultur. Han er ofte omtalt som poststrukturalist, selv om han har tatt avstand fra denne retningen.

Av hans bøker er *Ideologiens sublime objekt* og tekstsamlingen *Virkelighetens ørken *oversatt til norsk.

Žižek er fast skribent i den norske utgaven av Le Monde diplomatique. 

## Referanser


## Eksterne lenker
* 
* 
* 

*  Artikler av Slavoj Žižek skrevet for Le Monde diplomatique
*  Røff innføring i Slavoj Žižek på filosofi- og idéhistorienettstedet Salongen av Lars Holm-Hansen
*  Slavoj Žižek European Graduate School
*  Slavoj Žižek – Subjektiv og Objektiv vold
Anus (språk)

**Anus** er et språk brukt i den indonesiske provinsen Papua Barat vest på Ny-Guinea.

Per 2005 var det ca. 70 brukere av språket, alle medlemmer av en stamme på ei lita øy i Sarmi-Jayapura-bukta.

## Kilder
* www.ethnologue.com
Roberto Donadoni

**Roberto Donadoni** (født 9. september 1963) er en italiensk fotballtrener og tidligere fotballspiller

Han spilte på midtbanen til storklubben AC Milan, og var en av pionerene i Major League Soccer, der han spilte to sesonger for NY/NJ MetroStars. Han har vært landslagssjef for .

## Karriere
### Som spiller
Donadoni started karrieren hos Atalanta BC i 1982. Han gikk til Milan i 1986, der han vanligvis spilte på høyre side av midtbanen. Han var blant annet med på å vinne fem Serie A-titler og tre serievinnercuper. Han spilte for Italias landslag under VM 1990 og 1994, der Italia kom på henholdsvis tredje og andreplass. Han var så uheldig å bomme under straffesparkkonkurransen i semifinalen mot  under VM 1990.

Han spilte to sesonger i MetroStars, før han i 1997 gikk tilbake til AC Milan, der han var med på å ta nok en Serie A-tittel, hans sjette. Han la opp som spiller etter en kort periode hos klubben Al-Ittihad i Saudi-Arabia.

Donadoni scoret 21 mål for Milan og seks for MetroStars, i tillegg til fem landslagsmål i løpet av 63 kamper.

### Manager
Etter at han la opp som spiller, trente han de italienske klubbene Lecco (2001–02), Livorno (2002–03) og Genoa (2003–04). I 2005 returnerte han til Livorno. Etter å ha ledet dem til en overraskende niendeplass, og mens klubben lå på sjetteplass halvveis i 2005/06-sesongen, sa han opp etter å ha blitt kritisert av klubbens formann, Aldo Spinelli.

I juli 2006, etter Marcello Lippis oppsigelse etter at Italia vant VM 2006, ble Donadoni utpekt som ny landslagssjef. Hans første oppgave ble å lede de ferske verdensmestrene gjennom kvalifiseringen til EM 2008.

#### EM 2008
9. juni 2008 opplevde Donadoni Italias største landslagstap på over 25 år da de tapte 0-3 for  i lagets åpningskamp. De spilte deretter uavgjort mot Romania, før de sikret seg avansement til kvartfinalen ved å slå  2-0.  Italia gikk senere ut mot Spania på straffer etter 0-0 til ordinær tid, og Donadoni fikk sparken som følge av den manglende suksessen.  Marcello Lippi overtok jobben som ny landslagssjef.

#### Napoli
Den 10. mars 2009 ble Donadoni ansatt som ny trener i Napoli, etter at Edoardo Reja fikk sparken fra klubben.

## Referanser


## Eksterne lenker
*
Chance Thomas

**Chance Thomas** er en komponist og produsent av musikk for videospill. Han har blant annet jobbet på *[[Peter Jackson's King Kong: The Official Game of the Movie]]*, *[[X-Men: The Official Game]]*, *[[The Lord of the Rings Online: Shadows of Angmar]]* og *[[Quest for Glory V: Dragon Fire]]*. Thomas har vunnet blant annet Oscar og flere GANG-priser for musikken sin.

## Ludografi
* *[[Quest For Glory V: Dragon Fire]]* (1998)
* *[[Police Quest: SWAT 2]]* (1998)
* *[[The ChubbChubbs!]]* (2002)
* *[[Unreal II: The Awakening]]* (2003)
* *[[The Lord of the Rings: War of the Ring]]* (2003)
* *[[The Hobbit (2003, videospill)|The Hobbit]]* (2003)
* *[[Peter Jackson's King Kong: The Official Game of the Movie]]* (2005)
* *[[X-Men: The Official Game]]* (2006)
* *[[Marvel Ultimate Alliance]]* (2006)
* *[[Left Behind: Eternal Forces]]* (2006)
* *[[The Lord of the Rings Online: Shadows of Angmar]]* (2007)
* *[[The Lord of the Rings Online: Mines of Moria]]* (2008)

## Referanser


## Eksterne lenker
* HUGEsound – Chance Thomas' offisielle side
* 
* 
* Interjvu hos GIGnews.com
Den gnostiske Peters apokalypse

**Den gnostiske Peters apokalypse** er et verk som inngår i funnet av Nag Hammadi-skriftene. Den bevarte teksten er på koptisk, men verket ble sannsynligvis opprinnelig skrevet på gresk. 

Verket synes å støtte tanken om at Jesus ikke døde på ordentlig, og er muligens et eksempel på  doketisme.
Peters apokalypse

***Peters apokalypse*** eller ***Peterapokalypsen*** en apokryf apokalypse, trolig skrevet mellom år 100 og 150, tidfestet ut fra at den omtales i 3. kapittel i apokalypsen *[[Fjerde Esra]]* som ble skrevet rundt år 100. 

I *Peterapokalypsen* kan man lese om straffene som venter forskjellige syndere etter døden. Ulydige slaver skal f.eks tygge på tungene sine til evig tid; de som gir almisser hyklerisk, blir blinde og døve, og ramler på glødende kull; og trollmenn henges på et hjul av ild. Skildringene av dødsriket er hentet fra den greske antikkens forestillinger.

*Peterapokalypsen* synes å ha vært like anerkjent i oldkirken som *[[Johannes' åpenbaring|Johannesapokalypsen]]*, og var mer fargerik, men hadde i mindre grad Kristus i sentrum, og ble trolig av den grunn avvist da kanon ble samlet. Det er lite trolig at Dante noen gang leste *Peterapokalypsen*, men han hadde lest den latinske oversettelsen av *[[Paulus' visjon|Paulusapokalypsen]]*, skrevet innenfor samme sjanger i Egypt rundt 240. De folkelige forestillingene om himmel og helvete - som utmales så detaljert i disse skriftene, og inspirerte kunst og folketro gjennom århundrer - har sitt opphav i disse apokryfene som kirken ikke ville godta.

Verket er listet opp i *[[Det muratoriske fragment|Canon Muratorianus]]* som et omstridt skrift. Klemens av Alexandria skrev om verket og hevdet at det var av guddommelig opprinnelse.

## Referanser
Nordfrisisk

**Nordfrisisk** (*nordfriisk*; Sylt: *Nuurđfriisk*; Föhr/Amrum: *nuurdfresk*; Helgoland: *Noorfriisk*; Wiedingharde/Halligen: *nordfreesk*; mooring: *nordfrasch*; Karrharde: *nordfräisch*; Midt-Goesharde: *noordfreesch*) er et minoritetsspråk i Tyskland som brukes av cirka ti tusen personer i Nord-Friesland. Dialektene innen det nordfrisiske språk kan deles opp i de på fastlandet og de på øyene. Det finnes ingen standardvariant, selv om noen har foreslått fastlandsdialekten Mooring. Språket er en del av den større vestgermanske språkgruppen frisiske språk. 

Nordfrisisk er et utrydningstruet språk ettersom det finnes få steder der barn får opplæring i det. Unntakene er noen få landsbyer på øyene Föhr og Amrum og Risum-området. Alle som taler nordfrisisk er minst tospråklige (nordfrisisk og standardtysk). Mange er også trespråklige (nordfrisisk, standardtysk og nedertysk), og spesielt ved den danske grensen forekom det firspråklighet (nordfrisisk, standardtysk, nedertysk og sønderjysk).

## Eksempler
Setningen som blir brukt til å vise de forskjellige dialektene er «Skinn, gamle måne, skinn, ropte Häwelmann, men hverken månen eller stjernene var noe sted å finne; de hadde allerede gått til sengs». (Fra: Theodor Storm: Der kleine Häwelmann.)

### Dialekter på øyene
Söl'ring (dialekt på Sylt)
:*„Ljucht, ual Muun, ljucht!” skriilt Häwelmann, man di Muun wiar narigen tö sen en uk di Stiaren ek; ja wiar al altermaal tö Ber gingen.*
Fering-Öömrang (dialekt på Föhr og Amrum) 
:*„Locht, ual muun, locht!” rep Heewelmaan, man a muun wiar nochhuaren tu sen an a stäären uk ei; jo wiar al altermaal tu baad gingen.*
Helgolandsk (dialekt på Helgoland)
:*„Lochte, ool Muun, lochte!” rüp Heäwelman, oawers de Muun wear naarni tu sin’n en uk de Steern ni; dja wear al allemoal tu Baad gingen.*
### Dialekter på fastlandet
Hoorning (dialekt i Goesharde)
:*„Jocht, uule moune, jocht!” biilked Hääwelmoon, ors e moune waas närngs to schüns än da steere ok ai; ja weern al aal to beede gingen.*
Viddingherred frisisk
:*„Ljocht, uuile moone, ljocht!” biilked Hääwelmuon, män e moone was näärgen to schüns än uk e steere ai; jä würn al altomoale to beerd gingen.*
Halligen frisisk (selv om denne dialekten blir talt på Halligenøyene, blir den satt i gruppe med fastlandsdialektene)
:*„Jaacht, uale mööne, jaacht!” bölked Hääwelmoon, man de mööne woas näärngs to siinen än de steere uk ee; jä weern al altomaole to beed giangen.*
Mooring (dialekt i Böking herred)
:*„Jucht, üülje moune, jucht!” biiljked Hääwelmoon, ouers e moune wus nargne tu schüns än e stääre uk ai; ja wjarn ål åltumååle tu beed lim.*

## Referanser


## Se også
* Frisisk
* Nord-Friesland
* Frisere
* De frisiske øyer

## Eksterne lenker
* 
* Nordfrisisk etnologi 
* Nordfriisk Instituut (nordfrisisk institutt) hjemmeside (hovedsakelig på  )
* Friisk Foriining (Frisiske samfunn) hjemmeside 
* Friisk Foriining
Eiðis kommuna

**Eiðis kommuna** er en kommune på Færøyene. Kommunen ligger nordvest på Eysturoy og favner bygdene Eiði, Ljósá og Svínáir. Ved innføringen av det kommunale selvstyret i 1872 ble Eiðis sókn en del av Eysturoyar prestagjalds kommuna. Eiði ble utskilt som egen kommune i 1894. Sunda sókn ble utskilt fra Eiði som egen kommune i 1944. Den 1. januar 2016 hadde Eiðis kommuna 687 innbyggere.

## Politikk

Ved lagtingsvalg står Sambandsflokkurin sterkt på Eysturoy, så også på Eiði, men her pleier Tjóðveldi å bli største parti.

## Referanser


## Eksterne lenker
*
Games for Windows

**Games for Windows** er en spillplattform og markedsføringskampanje av Microsoft som begynte i 2005 og ble fornyet i 2006. Spill for plattformen må overholde visse spesifikasjoner likt spill som utvikles for konsoller. Kampanjens mål er å gjøre spilling på Windows like enkelt som på spillkonsoller.

Kampanjen har vært promotert på kongresser og i andre fora siden 2005.

## Nettside
Games for Windows' nettside tilbyr informasjon og lenker til Microsoft-produkter så vel som lenker til videospill, maskinvare, spilltips, nye spillutgivelser, bestselgere og generell spillinformasjon vedrørende Windows-spill og programvare.

Nettsiden har også en *Windows Game Advisor* som har lenker til spill og funksjoner som lar besøkende finne spill som passer deres smak.

## Spillpakning
Spill utgitt på plattformen har en fremstående Games for Windows-logo øverst på fremsiden av omslaget.

I desember 2006 sa Microsoft til IGN at logoen vil være på en stripe på alle PC-spillbokser som er en del av kampanjen. De sa også at de har økt salget av spillene i butikker som gir dem større fokus og at de planlegger å øke markedsføringen.

## Plattformspesifikasjoner
Spill for Games for Windows må overholde visse krav satt av Microsoft. Dette inkluderer blant annet:

*Mulighet for enkel installering med minst mulig steg og museklikk
*Kompatibilitet med Windows Vista Games Explorer
*Kan installeres og kjøres på 64-bitversjoner av Windows Vista og er kompatibel med 64-bitprosessorer (spillet selv kan være 32-bit)
*Støtte vanlige og bredskjermsoppløsninger, slik som 4:3-oppløsninger (800 × 600, 1024 × 768), 16:9-oppløsninger (1280 × 720) og 16:10-oppløsninger (1152 × 720, 1280 × 800)
*Kan startes fra Windows Media Center i Vista/7 Home Premium og Ultimate

Selv om det ikke er et krav, kan noen spill spilles under installasjonen. Denne funksjonen er kjent som Tray and Play.

## Referanser


## Eksterne lenker
*
Mafalda av Savoia

**Mafalda Maria Elisabetta Anna Romana av Savoia** (født 2. november 1902 i Roma, død 27. august 1944 i Buchenwald) var datter av kong Victor Emmanuel III av Italia. Hun var en eldre søster av Umberto II av Italia. Hun døde i konsentrasjonsleiren Buchenwald.

Mafalda  giftet seg den 23. september 1925 i Castello di Racconigi med Philipp av Hessen-Kassel, titulær landgreve av Hessen-Kassel-Rumpenheim og barnebarn av den tyske keiseren Fredrik III. De fikk sammen sønnene Moritz Friedrich (1926–2013), Heinrich Wilhelm (1927–1999), Otto Adolf (1937–1998), og datteren Elisabeth Margaretha (1940–).

Prins Philipp hadde fått særbehandling av Hermann Göring på et tidlig tidspunkt i 1930-årene, og fikk en høy stilling i NSDAP. Han ble stilt for retten etter krigen, men slapp fri etter et par års internering. Under andre verdenskrig hadde han falt i unåde hos Adolf Hitler og blitt fengslet i 1943.

Tidlig i september 1943 reiste prinsesse Mafalda til Bulgaria for å delta i begravelsen til sin svoger Boris III. Mens hun var i Bulgaria ble hun informert om den italienske våpenhvilen med de allierte, og at hennes ektemann var satt i husarrest i Bayern, mens hennes barn var i trygghet i Vatikanet. Gestapo sendte ut arrestordre, og 23. september ble hun oppringt av hauptsturmführer Karl Hass ved den tyske overkommandoen, som fortalte at han hadde en viktig beskjed fra hennes mann. Da hun ankom den tyske ambassaden ble hun arrestert, under påskudd av at hun hadde motarbeidet tyske interesser, men det ble antatt at det var primært for å sikre seg henne som gissel overfor hennes far, den italienske kongen, for å forhindre at han skulle motarbeide tyske interesser.

Hun ble overført til München for forhør, og deretter plassert i Buchenwald konsentrasjonsleir, hvor hun døde som følge av et bombeangrep mot en ammunisjonsfabrikk innenfor leirområdet.

Hennes familie ble ikke underrettet om dødsfallet før etter det tyske sammenbruddet i krigen, men rykter om dette hadde svirret siden slutten av 1944.

I 1997 ble hun av den italienske regjeringen æret med et portrett på et frimerke.

## Bildegalleri

Fil:King Victor Emmanuel III, Queen Elena with their children.jpg|Kong Victor Emmanuel III og dronning Elena med sine barn i 1908; Mafalda står i bakre rekke, mellom sine foreldre.
Fil:Princess Mafalda and Philipp of Hesse 1925cr.jpg|Prinsesse Mafalda og Philipp av Hessen-Kassel på bryllupsdagen 23. september 1925
Fil:Princess Mafalda with sons 1930s.jpg|Landgrevinne Mafalda av Hessen-Kassel med sine to eldste sønner Moritz og Heinrich i 1930-årene


## Referanser

 


## Eksterne lenker
*
The World (andre betydninger)

**The World** kan vise til:

* The World &ndash; kunstig øygruppe utenfor Dubai
* Cruiseskipet «The World» 
* The World (film) &ndash; en kinesisk film fra 2004
Claudio Gentile

**Claudio Gentile** (født 27. september 1953) er en tidligere italiensk fotballspiller. Han var med på å vinne VM 1982 for Italia, samt en viktig faktor bak Juventus' mangeårige suksess.

Gentile skrev under for Juventus i 1973. Han tilbrakte over ett tiår i Torino, og var med på å vinne to europacupturneringer, seks seriemesterskap og to italienske cupmesterskap. I løpet av denne perioden spilte han også 71 landskamper for Italia. I 1984 gikk han til ACF Fiorentina, der han tilbrakte ytterligere tre år i Serie A, før han la opp i 1988 etter en siste sesong i Serie B-klubben Piacenza Calcio.

## Referanser


## Eksterne lenker
*